

U kolovozu 2015. godine Vlada Republike Hrvatske donijela je Nacionalni akcijski plan za zelenu javnu nabavu za razdoblje 2015. do 2017. godine s pogledom do 2020. godine (NAP ZeJN).

Nositelj izobrazbe - programa usavršavanja za provoditelje postupaka javne nabave je Ministarstvo zaštite okoliša i energetike.

Priznato je 8 sati/bodova.

Cilj programa usavršavanja je osposobljavanje provoditelja postupaka javne nabave za uključivanje mjerila zelene javne nabave u tehničke specifikacije dokumentacije za nadmetanje.

Program usavršavanja će biti organiziran u obliku interaktivnih radionica uz veću zastupljenost praktičnog dijela i vježbi u odnosu na teorijski dio. Teorijski dio je posebno oslonjen na javnonabavni dio, kao i ozelenjivanje javne nabave. Praktični dio obuhvaća dobre i loše primjere iz prakse. Dobri uz loše primjere iz prakse imaju svrhu poticanja kreativnosti iznalaženja kvalitetnih rješenja polaznika usavršavanja.

**Dnevni raspored usavršavanja**

|  |  |
| --- | --- |
| Vrijeme | Opis teme |
| 9:00- 9:45 | * Uvod * Zašto zelena javna nabava – društveni ciljevi * Postavljanje i postizanje društvenih ciljeva koji se žele postići kroz primjenu zelene javne nabave |
| 9:45-10:30 | * Strateško planiranje zelene javne nabave * Kako primijeniti politiku zelene javne nabave u lokalnoj zajednici/sektoru * Priprema i provedba politike zelene javne nabave (početne analize, uspostava održive politike (zelene) javne nabave, komuniciranje, određivanje ciljeva i opsega djelovanja, analiza i izračun troškova, praćenje) * Vježba – za i protiv ZeJN * Rasprava |
| 10:30-10:45 |  |
| 10:45-11:30 | * Direktive i politika EU u području zelene javne nabave * Zakonodavni okvir RH za primjenu zelene javne nabave * Nacionalni akcijski plan za ZeJN i aktivnosti akcijskog plana provedbe ZeJN * Mjerila za ZeJN |
| 11:30-12:15 | * Eko oznake * Vježba – odabir relevantnih eko-oznaka * Rad u grupama * Prezentacija izrađenih kriterija i specifikacija (po grupama) * Rasprava |
| 12:15-13:00 |  |
| 13:00-13:45 | * Prioritetne skupine proizvoda u zelenoj nabavi - nabavne kategorije primjenjive za provođenje zelene javne nabave * Izrada dokumentacije o nabavi * Načela javne nabave – odabir postupka, postavljanje uvjeta sposobnosti, kriterija ENP-a i ugovornih odredbi * Poznavanje predmeta nabave kao preduvjet izrade kvalitetne dokumentacije o nabavi * (Funkcionalne) tehničke specifikacije, norme, varijante, proces proizvodnje * Javno savjetovanje (konzultacije s tržištem) – istraživanje tržišta i transparentnost, definiranje vremenskog tijeka implementacije, rizici |
| 13:45-14:30 | * Postavljanje i postizanje ciljeva koji se žele postići kroz primjenu kriterija ENP-a * Mogućnosti primjene zelenih kriterija u formulama za odabir ekonomski najpovoljnije ponude * ENP kriteriji – minimalni zahtjevi i dodatni (preferirani) zahtjevi – izbjegavanje preklapanja kriterija * Primjeri ENP-a koji sadrže zelene kriterije * Troškovi životnog ciklusa (LCC) * Prikupljanje podataka za LCC – odabir kategorija relevantnih za pripremu kriterija (materijali, otpad, način proizvodnje i dostave itd.) * Primjeri i prikazi LCC modela * Prikaz primjera dobre prakse provedenih postupaka s uključenim zelenim kriterijima (RH i EU) |
| 14:30-14:45 |  |
| 14:45-15:30 | * Detaljni prikaz mjerila i kriterija nabave prioritetnih skupina proizvoda |
| 15:30-16:15 | * Vježba - Odabir predmeta nabave * Za odabrane kategorije nabave – razmatranje: učinaka na okoliš, eko oznaka, minimalnih i naprednih razina kvalitete, uvjeta sposobnosti i kriterija za odabir (ENP), moguće uštede * Rad u grupama * Prezentacija izrađenih kriterija i specifikacija (po grupama) * Rasprava |

**Termini i mjesto održavanja usavršavanja**

|  |  |
| --- | --- |
| **Mjesto održavanja radionice** | **Datum održavanja** |
| Zagreb | 5.11.2018. |
| Osijek | 19.11.2018. |
| Rijeka | 26.11.2018. |
| Zagreb | 30.11.2018. |
| Split | 10.12.2018. |

Ovisno o interesu polaznika u pojedinom gradu nositelj usavršavanja osigurat će dodatne termine usavršavanja.

PRIJAVA <http://pjr.hr/zejn/>